Elizabeth II (Elizabeth Alexandra Mary); An haife ta a 21 ga watan Afrilun shekara ta 1926. Ita ce Sarauniyar United Kingdom da wasu kasashen Ƙungiyar Ƙasashe masu tasowa. Elizabeth dai an haife ta ne a birnin London, ita ce diyar farko daga gidan Duke na York da matarsa Duchess na York, wanda daga bisani ya zama Sarki George VI matarsa kuma Mahaifiyar Sarauniya Elizabeth II, sarauniyar ta samu karatun tane daga cikin gidan iyayenta a matsayin ta yar'gidan sarauta. Mahaifinta yakaiga karagar mulki bayan kwace sarautar da akayi daga hannun Sarki Edward VIII wanda dan'uwan sa ne a shekara ta 1936, wanda tun daga nan ne ta zama maijiran gado. Tafara yin ayyukan al'umma, musamman aikin soja a yayin yakin duniya II, inda tayi aiki a karkashin Auxiliary Territorial Service. A 1947, ta auri Philip, Duke na Edinburgh, tsohon Yariman kasar Greece da Denmark, wanda suke da yara hudu dashi: Charles, Yariman Wales; Anne, Princess Royal; Andrew, Duke na York; da Edward, Earl na Wessex.